Nsgan Tay-an

**Nsgan Tay-an**(kari embgala o Tayan) ga mniq tgtruma nklaan hidaw nyusan Myawri Taywang. Tgdaya o sdalih nsgan Nancwan ni nsgan Uhung nyusan Singcu. Nklaan hidaw o mtlutut dha nsgan Hupin nyusan Tsychung. Ryaxan hidaw do mggtgut dha nsgan Cuowran, nsgan Tahu ni nsgan Sutan. Hiya o kika sun qpahan uuda nkana tgparu bi knlbangan na ni tghghaw bi knhbragan na sdseejiq. Knpraan na o ida kingal tnegtruan kana nyusan. Klgan seejiq mniq hini o seejiq tnpusu Bgala Taywang ni kska Klmukan na Ngayngay ksun. Yaasa mttuku bi nniqan na ulay ka nsgan Tay-an, manu ida dha tmhangun 「Nsgan Ulay Tay-an」.

## Ris(歷史)
Knklwaan Nihung siida, kana elealang nsgan hini o dxgal seejiq tnpusu nsgan Tahu nyusan Singcu ka kmlawa na. Bukuy tnegjylan do, kika wada pryuxun nsgan seejiq tnpusu da. Plealay han o nnsgan Ta-an nyusan Miyawri. Kiya ka kiya ni ya sun mdka dha nsgan Ta-an nyusan Taycyung dni, maxal mngari kbkuy rima kmxalan dha hngkawas maspat idas pryuxun Nsgan Tay-an bitaq sayang.

## Elug Yayung
Pusu bi yyyayung hini o yayung Ta-an, yayung Wenswey, ni yayung Tahu. Pusu hnraan yayung Wenswey o kika sun paru dgiyaq Tasan 2816M kmpraan na alang Mey-yeyn nsgan Tay-an. Bukuy do mseupu mstrung sbiq yayung Tungsiswey hmnru paah dgiyaq Tungsiswey ni mquri ryaxan hidaw wada. Duri ni mstrung dha yayung Tasi alang Wenswey. Hnru baang ryaxan hidaw dgiyaq Tapacyeyn ida nddgiyaq Tapa ka yayung Ta-an. Wada mquri ryaxan hidaw bitaq bi tgdaya dgiyaq Tungyang do mstrung sbiq na yayung Matara duri ni kika tmhnganun yayung Ta-an uri da. Mnda elealang Seyceyn, Ta-an, Syangpi, Sulin dni kika sun maageayus nyusan Miyawri ni nyusan Taycyung da.         

Karat nsgan hini o hhbkan mtalux hari. Aji mtalux bi ni qeixan bi. Knlala qnyuxan na o paah siyaw yayung mquri dgiyaq meelih. Jiyax qyuxan pusu bi o rima idas bitaq mngari idas. 

## Elealang bnkgan
Rima elealang tgdaya: alang Pakwa, alang Cyungsing, alang Cinswey, alang Tasing, ni alang Cin-an. Nsgan Tahu ni nsgan Sutan o kika sun rmuxan ni ddaun. 

Tru elealang tgtruma: alang Sulin, alang Mey-yeyn, ni alang Siyangpi. Alang Cwuran ni nsgan Tungsu nyusan Taycyung ka rmuxan ni ddaun.

## Knhbragan seejiq
Knhbragan seejiq Tay-an o maxal seejiq /km2. Kska klwaan ta knkana nsgan aji uri o alang knkyuxan na seejiq ka hiya o tgempitu bnkgan paah bukuy smpug.

## Tdruy hqulan

### Tdruy bahu nyusan Taycyung
Bnkgan elug: 253

### Elug paru
Miyaw elug 61:alang kska nsgan Tahu－Sipantaw－Teynkow－Elug Tungci nsgan Tay-an

o  Elug Tungci nsgan Tay-an 2：nsgan Tay-an－nsgan Hupin nyusan Taycyung－nsgan Tungsinyusan Taycyung

Miyaw elug 62: nsgan Tahu—nsgan Tay-an

Miyaw elug 63: Pacyawlin nsgan Sutan—suihunsu—Sisweykun nsgan Tay-an

Miyaw elug 64: Pacyawlin nsgan Sutan—Pakwali—Sapuru nsgan Tay-an  

### Ppanan
Elug Cin-an Tdruy bahu Singcu: tahu—sapah dgiyaq Hnrung

Elug Cungsing tdruy bahu Singcu:Tahu-- Cungsing

## Ttgsa

### Ptasan tgska
Tgska ptasan Tay-an nyusan Miyawri

### Ptasan tgbilaq
Sbiq tgbilaq laqi ptasan tgtruma tgska Tay-an nyusan Miyawri

Tgbilaq laqi ptasan Cin-an nsgan Tay-an nyusan Miyawri

Tgbilaq laqi ptasan Su-lin nsgan Tay-an nyusan Miyawri

Tgbilaq laqi ptasan Siyang-pi nsgan Tay-an nyusan Miyawri

Tgbilaq laqi ptasan Tay-sing nsgan Tay-an nyusan Miyawri

Tgbilaq laqi ptasan Wen-swey nsgan Tay-an nyusan Miyawri

Sbiq Pakwa tgbilaq laqi ptasan Wen-swey nsgan Tay-an nyusan Miyawri

Tgbilaq laqi ptasan Mey-yeyn nsgan Tay-an nyusan Miyawri

## Rgagan
Saan rmingaw knkla kndsan rbug tminun seejiq Bgala

Bnkgan pnsswilan qngqaya Tay-an

Alang Sulin: Asi ka paah nsgan Cwowran msneegul elug paru baang yayung Ta-an rmux ni dhuq alang Ta-kwaan nsgan Taycyung. Hrnasan ka htran qsiya Sulin do pdhuq alang Tasulin da. Pnskraya cciyu elug alang hini o bowyak kana. Rrmux alang o kika smudal nkalan dgiyaq Marapang uri.  

alang Mey-yeyn

alang Cin-an

Elug towhu Sisweyken: Elug towhu Cin-an ni elug smudal Cin-an sun uri. Mniq kska alang paru Tay an.

Ulay Cin-an

Sapah dgiyaq Jinkwang Tay-an

dgiyaq Niyawcwey

Saan rmigaw klwaan Seypa: Hrpasan sngayan Seyceyn, Hrpasan sngayan Kwangwu.

Ulay Hu-san

Elug smudal Hn-rowng

Dgiyaq Marapang

Tglaq Swey-eyn

## Hnmaan ni tmbgan
ulay

ssibus apu

sinaw masu

rudux balay

lxi skuy

qlupas

busuq

hiyi qbibing

usik qapal

tmatu

## Alang snlpungan
Empusal kbkuy maxal rima hngkawas rima idas kingal jiyaxsiida, nsgan Tay-an o smndhug patas msslupung pddayaw dha nsgan Mowntung nyusan kklawa nanak klgan seejiq Canyeynwa alang paru Rincan Yeyn-nan Klwaan Cikuku da.